Eshton Katcher va Mila Kunis to‘y sayohatini koinotda o‘tkazadi

Amerikalik mashhur aktyor Eshton Katcher Gollivudning latofatli aktrisasi Mila Kunis bilan oila qurishi haqida barchaga e’lon qildi. Bu ikki yosh  nikoh bazmini Fransiyada, to‘y sayohatini esa koinotda o‘tkazishni rejalashtirmoqda.

 Eshton Katcher va Mila Kunis
Aktrisa Mila Kunis bundan avval “Uyda yolg‘iz” filmining bosh rol ijrochisi Makoley Kalkin bilan ishqiy munosabatda bo‘lgan. Ammo yosh va badavlat aktyorning giyohvandlikka ruju qo‘yganligi sababli Mila aloqalarni uzishga qaror qilgan. Bundan qattiq iztirobga tushgan Makoley 2012-yilda o‘z joniga qasd qilgan, biroq shifokorlarning yordami bilan yana hayotga qaytgan.

 Mila Kunis va Makoley Kalkin
Eshton Katcher esa o‘zidan 14 yosh katta sobiq rafiqasi Demi Mur bilan olti yil yashagan. 47 yoshli aktrisa Demi Mur 2011-yili ajrim haqida xabar bergan. Mish-mishlarga ko‘ra, ularning ajralishiga yosh aktyorning xiyonati sabab bo‘lgan. Demi Mur va Eshton Katcher turmush qurayotgan paytda ko‘pchilik bu nikohning uzoqqa bormasligini ta’kidlagan edi. Oradan yillar o‘tib, bu fikrlar o‘z tasdig‘ini topdi.

 Eshton Katcher sobiq rafiqasi, aktrisa Demi Mur bilan
Nima ham deysiz?  “Teng-tengi bilan” deb bejizga aytishmagan.